text: 18 Jehovaj sutinta pisipaj qhawajkunaqa tumpamantawan pichus Jehová kasqanta yachanqanku (Eze. 38:23). Chay runasqa faraón jina ninku: "Pitaj kasqa chay Tata Dios, noqa paypa nisqanta kasunaypaj[?]", nispa. Faraonqa ñakʼarisparaj pichus Jehová kasqanta yacharqa (Éxo. 5:1, 2; 9:16; 12:29). Noqanchejtajrí, munasqanchejrayku Jehovata rejsiyta ajllarqanchej. Chantapis sutinta apasqanchejta, kasukoj llajtanmanta kasqanchejta ima may sumajpaj qhawanchej. Chayrayku, imachus qhepaman kananmanta mana manchachikunchejchu. Salmo 9:10 versículo juntʼakunanpitaj atienekunchej, chaypi nin: "[Sutiykimanta] rejsisojkunaqa, Tata Dios, qampi atienekusunku, imaraykuchus maskʼasojkunataqa ni jaykʼaj saqerparinkichu", nispa.